

 **NIZgore! UP**

 **Nekamo iz Zagreba, gore u planine!**

 **sekcija za lutanje s planinama pri HPD**

 **LIPA SESVETE**

**UČKA - SISOL**

 **02. 12. 2023.**

**Učka – vrh Sisol**

**KT HPO 10.7., 835 m**



**Sisol**, naziv za manju uzvisinu koja je dio planinskog masiva Učke. Smješten je na južnim padinama Učke, gdje se krajnji obronci spuštaju postupno u Plominski zaljev.

Tim južnim a pogotovo na njegovim istočnim i zapadnim padinama, mnogobrojni su prapovijesni, antički i srednjovjekovni arheološki lokaliteti. Obroncima dominiraju tri vrha: Brgud (906m), Šikovac (779m) i Sisol (835m).

Ljeti je služio za ispašu stoke, pa su na njegovim padinama i danas vidljivi tragovi mnogih pastirskih stanova.

Vrh je označen betonskim blokom na kojem je planinarska oznaka. Pored njega su i ugrađena dva tuljka s upisnim knjigama. Na kamenoj gomili, 10-tak metara prije vrha, nalazi se metalni žig.

Polazak iz Sesveta (okupljalište kod spomenika) subota 02.12.2023. u7h.

Vozimo se iz Sesveta – Lučko – Rijeka - Plomin. Uspon od Plomina na Sisol je dionica Labinskog planinarskog puta i ujedno Istarskog planinarskog puta. Put prati brdski hrbat, najprije se uspinjemo na izraziti greben, a zatim dalje grebenom do vrha. Posebno je zanimljiv vršni dio puta preko stijena koje se nadvijaju iznad Čepićkog polja.

(oko 3 h hoda)

Povratak u Sesvete u večernjim satima

KONDICISKA ZAHTJEVNOST  **K2-UMJERENO TEŠKO 5 - 7 SATI HODA**

TEHNIČKA ZAHTJEVNOST  **T1-NE ZAHTJEVNO , hodanje bez upotrebe ruku i pomagala**

**Namirnice hrana i piče**: iz ruksaka

**Obavezna oprema:** uobičajena planinarska, slojevita odjeća, zaštita od eventualnih oborina, vjetra i sunca, čeona svjetiljka, prva pomoć

**Preporučena dodatna oprema** : hodaći štapovi, fotoaparat

**Prilog troškova prijevoza po osobi :** 30.00 eura( izračun na bazi 8 ljudi)

 35.00eura ( izračun na bazi 7 ljudi)

**Organizator i vodič izleta :** Željko Loucki - mob.091/5443339

**Napomena!**

Na izletu se pridržavamo svih naputaka i epidemioloških preporuka HZJZ koje propisuju osiguranje općih i posebnih higijenskih i sigurnosnih uvjeta.

|  |
| --- |
| **KLASIFIKACIJA PLANINARSKOG IZLETA/TURE/POHODA/USPONA** |
| KONDICISKA ZAHTJEVNOST | TEHNIČKA ZAHTJEVNOST |
| **K1-**LAGANO DO 5 SATI HODA**K2-UMJERENO TEŠKO 5 - 7 SATI HODA****K3-**TEŠKO 7 – 9 SATI HODA**K4-**VRLO TEŠKO 9I VIŠE SATI HODA | **T1-NE ZAHTJEVNO , hodanje bez upotrebe ruku i pomagala****T2**-UMJERENO ZAHTJEVNO hodanje uz povremenu upotrebu ruku**T3-**ZAHTJEVNO povremeno penjanje uz upotrebu ruku i pomagala(klinovi čelična užad) ZIMI upotreba dereza i cepina po potrebi**T4-**VRLO ZAHTJEVNO duže i zahtjevne dionice osiguranih puteva(klinovi, čelična užad) ozbiljno penjanje ZIMI konstantna upotreba dereza i cepina |

|  |
| --- |
| OBAVIJESTI I UPUTE SUDIONICIMA IZLETASudionik izleta je svojom prijavom za sudjelovanjem na izletu potvrdio:1) da je upoznat sa svim detaljima izleta, da je zdrav i da nema kronične bolesti koje nije prijavio vodiču izleta, te da je psihofizički spreman za napore na izletu, 2) da će slušati sve u dobroj namjeri izrečene upute vodiča na terenu, te da svojim djelovanjem neće ugrožavati druge sudionike izleta.  |

Zbog premalog broja prijavljenih sudionika izleta s plaćenom akontacijom troškova izleta, izlet se može otkazati odmah po zaključenju liste sudionika izleta. Uplaćeni novac sudionicima izleta se vraća. Ostavlja se mogućnost vodiču izleta da s prijavljenim sudionicima izleta dogovori drugo prijevozno sredstvo (manji autobus, kombi, osobni automobili ... ) te korigira troškove izleta ako je potrebno.

Zbog nepovoljnih vremenskih uvjeta na terenu, izlet se može otkazati najkasnije 12 sati prije polaska na izlet. Organizator je dužan o otkazivanju izleta odmah obavijestiti sve sudionike izleta. Uplaćeni novac sudionicima izleta se vraća.

Sudionik izleta može otkazati sudjelovanje na izletu do 5 (pet) dana prije polaska na izlet s mogućnošću povrata uplaćenog novca. Ako se izlet otkazuje zadnja 4 (četiri) dana prije polaska na izlet, povrat uplaćenog novca nije moguć. Ukoliko se radi o višednevnim izletima otkazivanje sudjelovanja je moguće najkasnije 14 dana prije održavanja izleta uz povrat uplaćenog novca. Ukoliko se izlet otkazuje do 7 dana prije održavanja izleta moguć je povrat 50% uplaćenog iznosa. Nakon toga povrat novca moguć je samo u slučaju kada sudionik izleta pronađe zamjenu. Sudionik izleta može za sebe pronaći zamjenu, no o tome mora obvezno obavijestiti vodiča / organizatora izleta.

Vodič prije polaska na izlet provjerava opremu sudionika izleta; ako netko nema opremu u skladu s zahtjevima iz najave izleta, vodič je dužan takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Vodič prije polaska na izlet provjerava zdravstveno i psihofizičko stanje sudionika izleta; ako ustanovi da netko od prijavljenih sudionika neće moći izdržati napore predviđenog puta može takvoj osobi zabraniti sudjelovanje na izletu. Prethodno uplaćeni troškovi se ne vraćaju.

Zbog iznenada pogoršanih vremenskih uvjeta na terenu vodič ima pravo promijeniti smjer kretanja i krajnje odrediše, odnosno može prekinuti odvijanje izleta.

Zbog problema sa zdravstvenim stanjem pojedinih sudionika izleta vodič donosi optimalne odluke: određuje sudionike izleta koji će se pobrinuti za ugroženog člana, odnosno, u krajnjoj nuždi, prekida izlet.

Sudionik izleta mora biti član Hrvatskog planinarskog saveza s plaćenom članarinom za tekuću godinu. Člansku iskaznicu mora imati sa sobom za vrijeme izleta.

*(napisano prema odredbama Pravilnika o organiziranju i vođenju izleta HPD LIPA SESVETE)*